Οικογένεια Μαυρογένη

Η οικογένεια Μαυρογένη ήταν πλούσια φαναριώτικη οικογένεια, τα μέλη της οποίας έδρασαν στην Πάρο, τη Μύκονο, την Κρήτη, την Ικαρία την Κωνσταντινούπολη καθώς και στις Παραδουνάβιες Ηγεμονίες.

 Η απώτερη καταγωγή της πριγκιπικής οικογένειας Μαυρογένη ανάγεται στο ελληνικό Βυζάντιο. Μετά την άλωση της Κωνσταντινούπολης εγκαταστάθηκαν στην Εύβοια. Τα ίχνη της ανακαλύπτουμε στις δύο από τις τρεις βυζαντινές μετοικεσίες, αυτές της Ρουμανίας και της Βενετίας.Μετά την κατάκτηση της Καρύστου από τους Τούρκους, οι Μαυρογένηδες, φοβούμενοι την εκδίκηση των Τούρκων λόγω της συγγένειάς τους με τον Μοροζίνι, καταφεύγουν στις Κυκλάδες. Το 1715 δύο αδέλφια, ο Πέτρος και ο Στέφανος, αγοράζουν μεγάλες εκτάσεις στην Πάρο και ανοικοδομούν την εκκλησία του νησιού. Ο Στέφανος έφυγε για την Κωνσταντινούπολη και χρημάτισε δραγουμάνος του στόλου, ενώ ο Πέτρος παρέμεινε στην Πάρο, στην οποία διετέλεσε πρόκριτος. Στη συνέχεια η οικογένεια επεκτάθηκε στη Μύκονο, της οποίας κατείχε τα 3/4 της γης. Η ακμή της οικογένειας κορυφώθηκε με τον διορισμό του Νικόλαου Μαυρογένη ως πρίγκιπα της Βλαχίας, αφού πριν είχε διατελέσει δραγουμάνος του στόλου. Την εξέχουσα πορεία της οικογένειας τη συνέχισαν και άλλα μέλη της, όπως ο Στέφανος Μαυρογένης, ανιψιός του Νικολάου, ο οποίος διετέλεσε Μέγας Λογοθέτης του Πατριαρχείου. Αλλά και μετά την Επανάσταση του 1821, μέλη της οικογενείας διακρίθηκαν στον κοινωνικό βίο του Οθωμανικού και Ελληνικού κράτους. Τέτοιοι ήταν ο Αλέξανδρος πρέσβης της Τουρκίας (ανιψιός του Στεφάνου), ο γιος του Σπυρίδων αρχίατρος του σουλτάνου, κ.ά. Στην Ελληνική επανάσταση η οικογένεια Μαυρογένη δοξάστηκε για άλλη μία φορά χάρις την προσφορά της Μαντούς Μαυρογένους (ανιψιάς του Στεφάνου), η οποία διέθεσε όλη την περιουσία της για τον αγώνα. Στην ελεύθερη Ελλάδα πολλά μέλη της οικογενείας διετέλεσαν αντιστράτηγοι, δήμαρχοι, βουλευτές κ.ά. Κλάδος της οικογενείας υπήρχε και στην Κρήτη, η οποία μάλιστα έγινε ιδιαίτερα γνωστή με την επανάσταση του Μαυρογένη το 1858. Η οικογένεια Μαυρογένη συνδέθηκε συγγενικά με τις οικογένειες: Δημητρακόπουλου, Δρακόπουλου, Σούτσου, Μουρούζη, Μάνου, Νέγρη, Μάτσα, Καντακουζηνού, Σκαναβή, Σκορδύλη, Αδάμου, Ροδίτη, Κονδύλη, Καΐρη, Καμπάνη, Κριεζή, Καρατζά, Μεταξά κ.ά.Πολλά μέλη της οικογένειας Μαυρογένη πραγματοποίησαν μία σειρά δωρεών στη Μύκονο, στη Βλαχία, στην Κωνσταντινούπολη, στην Πάρο, αλλά και σε διάφορα άλλα μέρη. Οι κρήνες του Νικόλαου Μαυρογένη, με ημερομηνία κατασκευής 1777, κοσμούν μέχρι και σήμερα τους δρόμους της Παροικιάς της Πάρου. Επίσης πλακόστρωσε τα γραφικά δρομάκια του χωριού, δώρισε ένα καφενείο στον δήμο, ένα χαμάμ κ.α. Επίσης για πολλά χρόνια η εκκλησία της Εκατονταπυλιανής ήταν υπό την προστασία της οικογένειας Μαυρογένη, η οποία όχι μόνο την είχε ανακατασκευάσει, αλλά τη συντηρούσε με δικά της έξοδα. Στην πόλη του Βουκουρεστίου η οικογένεια Μαυρογένη άφησε το στίγμα της χάρις στη δωρεά ενός νοσοκομείου από τον Νικόλαο Μαυρογένη, το οποίο φέρει το όνομά του. Δικό του ευεργέτημα είναι και ο ιερός ναός Ζωοδόχου Πηγής στο Βουκουρέστι. Τέλος σημαντική είναι η προσφορά της Μαντούς Μαυρογένους, η οποία πρόσφερε κυριολεκτικά όλη της την περιουσία για τον ιερό σκοπό της ανεξαρτησίας. Δημήτριος Μαυρογένης, πρόκριτος ΠάρουΝικόλαος Μαυρογένης, πρόκριτος Πάρου & Σύρου, διερμηνέας του καπουδάν πασά και γιος του ΔημητρίουΠέτρος Μαυρογένης, έμπορος και γιος του ΔημητρίουΝικόλαος Μαυρογένης, διερμηνέας του Οθωμανικού Στόλου, ηγεμόνας της Βλαχίας και γιος του ΠέτρουΚωνσταντίνος Μαυρογένης, διερμηνέας του Οθωμανικού Στόλου και γιος του Νικολάου Πέτρος Μαυρογένης, έμπορος και γιος του Νικολάου Ιωσήφ Μαυρογένης, εύπορος και γιος του Νικολάου Ευφροσύνη Μαυρογένη, σύζυγος του Κωνσταντίνου Νέγρη και κόρη του ΝικολάουΜαρία Νέγρη, σύζυγος του Δημητρίου Μουρούζη και κόρη της Ευφροσύνης Νικόλαος Νέγρης (1816-?), γερουσιαστής Ρουμανίας και γιος της ΕυφροσύνηςΣουλτάνα Μαυρογένη, σύζυγος Μ. Μάνου και κόρη του ΝικολάουΣάβελ Μάνο, αξιωματικός του στρατού Ρουμανίας, βουλευτής, στρατηγός και γιος της ΣουλτάναςΕλένη Μαυρογένη, κόρη του Νικολάου Ειρήνη Μαυρογένη, νόθη κόρη του Νικολάου Ραλλού Μαυρογένη, σύζυγος του Δημητρίου Σούτσου και κόρη του Νικολάου Σμαράγδα Μαυρογένη (?-1837), σύζυγος του Σκαρλάτου Καλλιμάχη και κόρη του ΝικολάουΑλέξανδρος Καλλιμάχης, διπλωματικός υπάλληλος και γιος της Σμαράγδας Ευφροσύνη Καλλιμάχη, κόρη της Σμαράγδας Ραλλού Καλλιμάχη, κόρη της ΣμαράγδαςΔημήτριος Μαυρογένης (?-1791), εύπορος, υποπρόξενος Αυστρίας και γιος του ΠέτρουΙωάννης Μαυρογένης, συνεργάτης του Ρήγα Φεραίου και γιος του ΔημητρίουΑλέξανδρος Μαυρογένης, πρέσβης της Τουρκίας και γιος του ΙωάννηΣπυρίδων Μαυρογένης, αρχίατρος του Σουλτάνου Αμπτου Χαμίτ Β΄, καθηγητής ιατρικής και γιος του ΑλεξάνδρουΑλέξανδρος Μαυρογένης, πρέσβης της Τουρκίας στις ΗΠΑ, ηγεμόνας της Σάμου, γερουσιαστής και γιος του ΣπυρίδωναΣτέφανος Μαυρογένης, διερμηνέας του Οθωμανικού Στόλου, Μέγας Λογοθέτης του Πατριαρχείου και γιος του Δημητρίου Νικόλαος Μαυρογένης, σπαθάριος της Μολδαβίας και γιος του ΔημητρίουΜαντώ Μαυρογένους, αγωνίστρια του 1821 και κόρη του Νικολάου Δημήτριος Μαυρογένης, έμπορος και γιος του Νικολάου Αντώνιος Μαυρογένης, γιος του Νικολάου Στέφανος Μαυρογένης, γιος του Νικολάου Ειρήνη Μαυρογένη, σύζυγος του Αντωνίου Νάζου και κόρη του ΝικολάουΜανταλένα Μαυρογένη, σύζυγος του Λεονάρδου Βαλέτα και κόρη του Δημητρίου Φλώρα Μαυρογένη, σύζυγος του Αντωνίου Παξιμάδη και κόρη του Δημητρίου Κατερίνα Μαυρογένη, σύζυγος του Ιωάννη Πασσακάτση και κόρη του Δημητρίου Ελένη Μαυρογένη, σύζυγος του Λεωνίδα Μεταξά και κόρη του Δημητρίου Κωνσταντίνος Μαυρογένης, σπαθάριος και γιος του ΔημητρίουΠέτρος Μαυρογένης, εύπορος και γιος του ΔημητρίουΠέτρος Μαυρογένης (Τσελεμπή), κτηματίας, δήμαρχος Μυκόνου, βουλευτής και γιος του ΠέτρουΠέτρος Μαυρογένης, έμπορος και γιος του Πέτρου Κωνσταντίνος Μαυρογένης, έμπορος και γιος του Πέτρου Μιραντό Μαυρογένη, κόρη του Πέτρου Κλεοπάτρα Μαυρογένη, κόρη του ΠέτρουΣτέφανος Μαυρογένης, διερμηνέας του Οθωμανικού Στόλου και γιος του ΔημητρίουΆλλα μέλη της οικογένειας ήταν οι: Εμμανουήλ Μαυρογένης, κρητικός οπλαρχηγός και αρχηγός ένοπλης εξέγερσης Απόστολος Μαυρογένης, αγωνιστής του '21 Μαντώ Μαυρογένους Νικόλαος Μαυρογένης Στέφανος Μαυρογένης Απόστολος Μαυρογένης Οι Μαυρογένη της Κρήτης